După o lungă perioadă de burlăcie, Cucu de la Noaptea Târziu și-a găsit liniștea în brațele Rebecăi Stănescu, o tânără fermecătoare. Cei doi s-au cunoscut în urmă cu mai multe luni, la filmarea unui clip. A fost dragoste la prima vedere, chiar dacă șatena nu este fană a trupei Noaptea Târziu și recunoaște că nu știe nicio piesă de-ale lor. EXCLUSIV
Cucu de la Noaptea Târziu și iubita lui par extrem de fericiți. De curând, au venit la premiera filmului Dune și ne-au acordat un interviu exclusiv despre relația lor. Cei doi s-au cunoscut la filmarea unui clip al trupei din care face parte artistul, iar când privirile lor s-au intersectat, s-au îndrăgostit imediat.
"Ne-am întâlnit la un clip de la Noaptea Târziu, am mai vorbit un pic pe Instagram, apoi ne-am întâlnit la un festival. Nu s-a întâmplat imediat, dar a fost dragoste la prima vedere. Sincer, eram cu foarte multă treabă. În timp ce filmam, mi-a atras atenția din toate de acolo.
Îmi atrage și acum privirea, dintre toți oamenii de aici. Nu ne-am mutat împreună, dar stăm foarte mult unul cu celălalt, ori la mine acasă, ori la ea. Mutatul nu este neapărat necesar, dar când o fi să se întâmple, o să se întâmple", a declarat Cucu de la Noaptea Târziu, în exclusivitate pentru Playtech Știri.
Cucu ne-a dezvăluit că în relația lor de cuplu nu există foarte multă gelozie, mai ales pentru că el petrece mai mult timp acasă, odată cu pauza destul de lungă a trupei muzicale. Artistul ne-a spus când vor relua proiectul Noaptea Târziu.
"Fiecare avem chestii la care suntem geloși, dar nu întrecem limita. Este o gelozie frumoasă. E o tachinare între noi. Să fiu sincer, nu prea mai plec în ultima perioadă. Sunt la muncă, la radio, este o pauză pe partea de concerte cu trupa, iar eu foarte mult mă axez ce se întâmplă pe content-ul meu personal, dar și pe parte de radio. Radio merge foarte bine, fac asta de vreun an și ceva.
Este un microb, nu am cum să scap. Odată ce intri în branșa asta, nu mai scapi. Primesc des întrebări despre trupă, dar nu știm exact când ne reapucăm de treabă. Se va reactiva proiectul când avem energia și când ne vom întâlni toți 3. Toți suntem destul de ocupați, Emi este și căsătorit, e mai greuț un pic", ne-a mai spus artistul.
Culmea, Rebecca Stănescu, iubita lui Cucu nu este fană a trupei muzicale Noaptea Târziu și recunoaște că nu știe piese de-ale băieților.
"Nu știu nicio piesă în afară de cea pentru care am filmat. Jur! Din auzite, dar nu le ascultam eu personal", a spus iubita artistului, în exclusivitate pentru Playtech Știri.
Cei doi parteneri ne-au dezvăluit dacă vor să participe la o emisiune TV împreună, cum ar fi Power Couple sau Asia Express, unde mulți îndrăgostiți aleg să meargă.
"Nu știu dacă vom mai filma un videoclip împreună. Să vedem dacă va mai apărea o piesă. Trebuie să mă duc în studio, dar tot amân. Nu știu dacă vom participa la vreo emisiune…
Rebeccăi îi este cam frică. Este destul de confortabilă, dar cred că îi place mai mult să nu fie pusă în situații de genul. Nu are experiență la TV. Momentan, cred că preferă să stea acasă, deși mai spune că vrea să mergem nu știu unde", a spus Cucu de la Noaptea Târziu în exclusivitate pentru Playtech Știri.